**Nuorisotyön auditointi- ja itsearviointimalli: Nuorten itsearviointi**

Työyhteisön toiminta

|  |  |  |  |  |
| --- | --- | --- | --- | --- |
| Arviointikriteerit | 4. erinomainen | 3. Hyvä | 2. Tyydyttävä | 1. Puutteellinen/Heikko |
| 1)Tilanteiden hallinta | Ohjaajien toiminnassa näkyy herkkyys ryhmän tai yksilön tarpeille (tilannetaju). | Ohjaajat kohtelevat nuoria tasapuolisesti. Aika ei kulu yhden ryhmän tai nuoren kanssa. | Ohjaajien aika kuluu pääosin yhden / tietyn nuorisoryhmän / nuorten kanssa. | Ohjaajat ovat keskenään ja saman ryhmän / nuoren kanssa. |
| 2)Vuorovaikutuksen aktiivisuus  | Ohjaajat toimivat aloitteellisesti ja huomioivat kaikki tilassa olevat nuoret. Ohjaajat tukevat nuorten välistä keskustelua ja haastavat nuoret vuorovaikutustilanteisiin. Ohjaajilla ja nuorilla on luottamuksellinen vuorovaikutus. | Ohjaajat ovat nuorten kanssa toiminnoissa mukana ja rakentavat vuorovaikutustilanteita. Ohjaajien ja nuorten välinen vuorovaikutus on luontevaa. | Vuorovaikutustilanteissa korostuu ohjaajien auktoriteetti. Keskustelut syntyvät pääosin nuorten aloitteesta. | Ohjaajat ovat passiivisia ja puuttuvat lähinnä ongelmatilanteisiin. Vuorovaikutus perustuu järjestyksen pitoon. |
| 3)Nuorten kohtaaminen yksilöinä | Nuorten elämäntilanne tunnetaan (perhe, ihmissuhteet, elämäntavat).  | Työyhteisössä on tietoa nuorista. Heidät tunnetaan ja tiedetään taustoja. (esim. koulu, kaverit ja harrastukset).  | Ohjaajat ovat aidosti kiinnostuneita nuorista. Osa nuorista tunnetaan nimeltä. | Nuoria ei tunneta, ei tiedetä nimeä.  |
| 4)Sukupuolisensitiivisyys | Ohjaajien tietoisilla teoilla ylitetään kaavamaisia sukupuoliroolien rajoja. | Ohjaajien toiminta mahdollistaa sen, että kaikilla nuorilla on fyysistä ja henkistä tilaa toimia talolla yhdenvertaisesti. | Toiminta on suunniteltu niin, että se on houkuttelevaa tytöille ja pojille. | Toiminnan suunnittelussa ja toteuttamisessa ei ole mietitty sukupuolisensitiivisyyttä. |
| 5)Rasisminvastaisuus | Ohjaajien työstä heijastuu aktiivinen rasisminvastainen työote. Toiminnan suunnitellussa ja toteutuksessa rasisminvastaisuutta edistetään tavoitteellisesti. | Ohjaajilla on herkkyyttä tunnistaa rasistista toimintaa, esimerkiksi tunnetaan keskeisiä rasistiseen toimintaan liittyviä symboleita. Ohjaajilla on valmiutta ja halukkuutta käydä keskusteluja rasismista nuorten kanssa sekä tukea rasismia kohdanneita nuoria. | Rasistiseen toimintaan ja puheeseen puututaan. Työyhteisöllä on yhteiset pelisäännöt rasistiseen puheeseen ja toimintaan puuttumisessa. Nuoret tuntevat linjaukset | Rasistiseen puheeseen ja toimintaan puututaan vain ylilyöntitilanteissa. |
| 6) Etninen yhdenvertaisuus | Toiminta tukee luontevaa vuorovaikutusta nuorten välillä. | Taloa voi kuvata monikulttuuriseksi ja etnisten ryhmien välistä kanssakäymistä voi kuvata sopuisana yhteiselona.  | Talolla käy pääasiassa yksi etninen ryhmä. Muut ryhmät ovat ”siedettyjä”.  | Taloa käyttävät nuoret kuuluvat samaan etniseen ryhmään, vaikka alue on monikulttuurinen. Yliedustusta ei problematisoida. |
| 7)Säännöt | Talon säännöt päivitetään säännöllisesti yhdessä nuorten kanssa. Sääntöjen kirjoittamiseen on panostettu ja sanamuotoja mietitty. Säännöt kuvastavat talon toimintakulttuuria. | Talolla on yhdessä nuorten kanssa kirjoitetut säännöt ja ne ovat esillä. Toimintaan mukaan tulevat uudet nuoret perehdytetään toimintatapoihin. | Ohjaajat ovat laatineet talolle säännöt, pystyvät perustelemaan ne ja kohtelevat nuoria yhdenvertaisesti. | Ohjaajat ovat laatineet talolle säännöt, mutta niiden tulkinnassa on erilaisia näkökulmia. |

|  |  |  |  |  |
| --- | --- | --- | --- | --- |
| 8) Käytös- ja puhekulttuuri | Toimipaikassa on kunnioittava ja kohtelias puhe- ja käytöskulttuuri, joka näkyy siinä, että ohjaajien lisäksi nuoret puuttuvat epäasialliseen käytökseen. | Ohjaajien läsnä ollessa nuorten välinen puhekulttuuri on toista kunnioittavaa. Ohjaajien ”lempeä katse riittää” muistuttamaan nuoria käytöksestä. | Epäasialliseen kielenkäyttöön ja käytökseen puututaan vain käskyin ja kielloin. Nuorten ja ohjaajien välinen puhekulttuuri ei ole kehittynyt. | Epäasialliseen kielenkäyttöön ja käytökseen puututaan ainoastaan ylilyöntitilanteissa. Ohjaajien linja ei ole yhtenäinen. Ohjaaja ei ymmärrä oman käyttäytymisen (mallin) merkitystä. |

Nuorten toiminta

|  |  |  |  |  |
| --- | --- | --- | --- | --- |
| 9) Osallisuuden laajuus | Nuoret ja ohjaajat suunnittelevat, toteuttavat ja arvioivat toimintaa yhdessä. | Nuorille annetaan vastuuta ja heillä on keskeinen rooli toiminnan toteuttamisessa. | Nuoret ja työntekijät ideoivat ja suunnittelevat toimintaa yhdessä. Nuoret osallistuvat toiminnan toteutukseen satunnaisesti. | Nuoret esittävät spontaanisti ideoita nuorten iltoihin. |
| 10) Päätöksentekorakenne | Osallisuustoimintaan liittyvät rakenteet ja järjestelmät on luotu yhdessä ja niitä kehitetään jatkuvasti yhdessä nuorten kanssa | Osallisuustoiminta tapahtuu avoimesti ja demokraattisesti (esim. kokousajankohdat ja muistiot ovat esillä). Nuoret osaavat hyödyntää rakennetta. | Osallisuustoiminnalle on luotu rakenne, esim. talotoimikunnat, talokokoukset, osallisuusryhmät, ja tuntevat sen. | Osallisuustoiminnalla ei ole selkeää rakennetta ja se on satunnaista.  |
| 11) Nuorten osallistuminen viestintään | Toiminnasta viestittämisessä nuorilla on keskeinen rooli. Nuoret ovat järjestäytyneesti vastuussa viestinnästä ja osaavat hyödyntää sen erilaisia kanavia ja välineitä (mm. verkko, ”puskaradio”, tekstiviestit, vierailut). | Nuorilla on vastuuta viestinnän sisältöjen ja ilmeen tuottamisessa. Nuorilla on rooli tiedotus-kanavien valitsemisessa.  | Yksittäiset nuoret ovat mukana joidenkin toimintojen tiedottamisessa. | Nuoret osallistuvat toimintaa esittelevän materiaalin tekemiseen satunnaisesti.  |
| 12)Vertaistoiminta | Vertaistoiminta on vakiintunutta. Nuorilla on rooli kouluttajina. Nuorten omia osaamisalueita hyödynnetään. | Nuoret osallistuvat vertaistoiminta koulutukseen ja vertaistoiminta on suunnitelmallista. | Tilalla toimii nuoria vertaisohjaajina, mutta heitä ei ole koulutettu. Vertaistoiminta on satunnaista. | Järjestelmällistä vertaistoimintaa ei ole. |
| 13) Nuorten työnjako, kuormittavuus | Talolla toimii nuorten ryhmiä, jotka ovat keskenään vuorovaikutuksessa ja ovat sitoutuneita omiin vastuualueisiinsa. | Tehtävät jakaantuvat monille eri nuorille. | Talolla toimii yksi nuorten työryhmä, joka osallistuu kaikkeen tekemiseen kuten tapahtumien suunnitteluun ja toteutukseen | Tapahtumien ja toimintojen suunnittelu ja toteutus on tiettyjen yksittäisten nuorten vastuulla. |
| 14) Nuorten välinen vuorovaikutus | Nuorten välinen vuorovaikutus on aktiivista. Uudet nuoret otetaan tasaveroisina toimintaan mukaan. Nuorilla on mahdollisuus löytää tai rakentaa itselleen merkityksellinen yhteisö. | Nuoret pystyvät itse ratkaisemaan ongelmatilanteita. Erilaisuus hyväksytään, esim. vammaisuus, kulttuurit, alakulttuurit, ikä. | Nuorten välinen vuorovaikutus on luontevaa, mutta ohjaajaa tarvitaan usein ongelmatilanteiden selvittelyissä. | Nuorten välinen vuorovaikutus on valikoivaa. Osa nuorista jää ”porukoiden” ulkopuolelle. |
|  |  |  |  |  |
|  |  |  |  |  |

Resurssit

|  |  |  |  |  |
| --- | --- | --- | --- | --- |
| 15) Ohjausresurssit  | Ohjaajilla on aikaa huomioida illassa kävijät yksilöllisesti ja/tai rakentaa ryhmätilanteita. | Ohjaajien määrä on suhteutettu toimintoihin ja nuorten lukumäärään. | Ohjaajien määrä riittää hallitsemaan käytössä olevat tilat. | Ohjaajia liian vähän tai paljon suhteessa järjestettävään toimintaan ja nuorten määrään. |
| 16) Toimintavälineet | Nuorten käytössä on välineitä, jotka ovat ajanmukaisia. Ne palvelevat erilaisten ryhmien ja yksilöiden tarpeita ja toiveita. Hankinnat tehdään nuorten kanssa. | Erilaisten ryhmien tarpeet on huomioitu toimintavälineissä. Ne ovat hyvässä kunnossa sekä ajanmukaisia. Välinehankinnoissa huomioidaan kasvatuksellisuus ja nuorten toiveet | Toimintavälineet ovat monipuolisia, mutta osittain huonossa kunnossa. | Toimintavälineet ovat huonossa kunnossa. Toimintavälineitä on vähän ja ne ovat yksipuolisia. |
| 17) Tietokoneet | Nuorten käytössä on tietokoneita sekä ajanmukaisia ja monipuolisia ohjelmia | Nuorten käytössä on riittävästi tietokoneita. | Nuorten käytössä on käyttökelpoisia tietokoneita. | Nuorten käytössä olevat tietokoneet eivät ole käyttökelpoisia. |
| 18) Tilojen siisteys ja yleisilme | Tilat ovat siistit ja viihtyisät sekä kalusteet ovat kunnossa. Vastuullinen suhtautuminen yhteiseen ympäristöön/tilaan näkyy nuorten ja ohjaajien toiminnassa. | Tilat ovat siistit ja viihtyisät. Materiaaleissa on huomioitu käytännöllisyys ja siivottavuus. | Tilat ovat siistit ja tavarat järjestyksessä, mutta kalusteet ovat rikkinäisiä. Siivousvälineet ovat tarvittaessa henkilöstön ja nuorten käytössä. | Tilat ovat sotkuiset ja tavarat epäjärjestyksessä. |
| 19) Nuorille suunnattu tiedotusmateriaali  | Tiedotusmateriaalin vallinnalla nostetaan esille ajankohtaisia teemoja ja reagoidaan nuorisokulttuurisiin, alueellisiin ilmiöihin. | Tarjolla oleva materiaali on suunnattu kohderyhmittäin. Materiaali on ajankohtaista, sitä on riittävästi ja se on selkeästi esillä. | Tarjolla oleva tiedotusmateriaali on ajankohtaista, mutta se on kapea-alaista. | Nuorille suunnattu tiedotusmateriaali on osittain vanhentunutta ja sitä on niukasti. |
| 20) Toiminnasta tiedottaminen | Toiminnassa tiedottamisessa käytetään monipuolisia menetelmiä, kuten verkkosivut, sosiaalinen media, esitteet, mainokset ja tiedotteet suunnitelmallisesti. Tiedotusmateriaalin ulkoasu ja sisältö ovat kohderyhmää puhuttelevia ja kiinnostavia. | Tiedotuksen sisältö ja valitut välineet ovat kohderyhmälle sopivia. Verkkotiedottaminen on monipuolista. | Tiedotuksen sisältö on asiallista. Materiaaleissa käytetään sovittua tunnistetta. Verkkosivuilla olevat perustiedot toiminnasta ovat ajan tasalla. | Tiedotuksen kohderyhmää ei ole mietitty ja sisällössä on puutteita. Verkkosivut eivät ole ajan tasalla. |
|  |  |  |  |  |
|  |  |  |  |  |